ทำไม Packaging ใหม่ ของเต่าเหยียบโลก ถึงสร้างปรากฏการณ์ให้ตลาดระงับกลิ่นกาย
ถ้าพูดถึงสินค้า ระงับกลิ่นกาย ที่เป็นแบรนด์ไทย ชื่อของ เต่าเหยียบโลก น่าจะเป็นแบรนด์แรกและแบรนด์เดียวที่คนไทยนึกถึง  เพราะใครจะคิดว่าผลิตภัณฑ์ตลาดระงับกลิ่นกายที่คนไทยคุ้นเคยกับแบรนด์ต่างชาติมายาวนาน  มาในวันนี้ เต่าเหยียบโลก จากจุดเริ่มต้นเล็ก ๆ ด้วยเงินทุนหลักหมื่นบาท ปัจจุบันมียอดขายเติบโต ก้าวกระโดดทุกปี
18 พ.ค. 2565

ทำไม Packaging ใหม่ ของเต่าเหยียบโลก ถึงสร้างปรากฏการณ์ให้ตลาดระงับกลิ่นกาย
เต่าเหยียบโลก X ลงทุนแมน
ถ้าพูดถึงสินค้า ระงับกลิ่นกาย ที่เป็นแบรนด์ไทย
ชื่อของ เต่าเหยียบโลก น่าจะเป็นแบรนด์แรกและแบรนด์เดียวที่คนไทยนึกถึง
เพราะใครจะคิดว่าผลิตภัณฑ์ตลาดระงับกลิ่นกายที่คนไทยคุ้นเคยกับแบรนด์ต่างชาติมายาวนาน 
มาในวันนี้ เต่าเหยียบโลก จากจุดเริ่มต้นเล็ก ๆ ด้วยเงินทุนหลักหมื่นบาท ปัจจุบันมียอดขายเติบโต
ก้าวกระโดดทุกปี
เหตุผลหลัก ๆ ก็น่าจะเป็นสรรพคุณสินค้า ที่มีส่วนผสมของสมุนไพรไทย กับสารส้มที่เป็นสูตรลับเฉพาะ
ทำให้เมื่อผู้บริโภคใช้แล้วมีกลิ่นหอม และระงับกลิ่นกายได้ดี จนเกิดการบอกต่อในออนไลน์
ส่วนเรื่องที่หลายคนอาจยังไม่รู้ก็คือ แม้ว่า เต่าเหยียบโลก จะมีชื่อแบรนด์ดูไทย ๆ ไม่เหมือนแบรนด์ระงับกลิ่นกายอื่น ๆ ที่ใช้ภาษาอังกฤษ 
แต่รู้หรือไม่ว่า ลูกค้าหลักกลับเป็นกลุ่มวัยรุ่น กลุ่มหนุ่มสาววัยทำงาน ไม่ใช่กลุ่มผู้สูงอายุอย่างที่คาด
ความน่าสนใจก็คือยิ่งเต่าเหยียบโลก ขายสินค้าให้กับกลุ่มคนรุ่นใหม่มากขึ้นเท่าไร ก็ยิ่งได้รับรู้ Insight ความต้องการที่ซ่อนอยู่มากขึ้นเท่านั้น
โดยเฉพาะในเรื่อง Packaging ที่ต้องดูทันสมัยขึ้นกว่าเดิม ก็เลยเป็นที่มาของการเปลี่ยน Packaging แบรนด์ในกลุ่มสินค้าที่เป็นแป้งระงับกลิ่นกาย
ทีนี้พอเปลี่ยน Packaging ใหม่แล้วนั้น หน้าตาจะเป็นอย่างไร ?
และมีฟังก์ชันการใช้งานอะไร ที่เพิ่มเข้ามาเพื่อตอบโจทย์คนรุ่นใหม่บ้าง ?
ลงทุนแมนจะเล่าให้ฟัง
ถ้าพูดถึงคุณภาพของสินค้า คงไม่มีใครปฏิเสธว่า เต่าเหยียบโลก ที่มีทั้งแป้งระงับกลิ่นกาย แป้งระงับกลิ่นเท้า ซึ่งมีหลากหลายกลิ่น ไปจนถึงสินค้าประเภทสเปรย์สารส้ม ครีมวงแขนขาว โรลออนและสินค้าออกใหม่อย่างสบู่ระงับกลิ่นกาย สามารถระงับกลิ่นกายได้ดี ใช้แล้วผิวใต้วงแขนไม่เกิดรอยดำ ไม่มีผื่นคัน อีกทั้งยังมีราคาที่เข้าถึงได้ง่าย
และด้วยสินค้าระงับกลิ่นกายส่วนใหญ่ เป็นสิ่งที่คนรุ่นใหม่มักจะพกติดตัวเป็นประจำ
แต่ด้วย Packaging แบบเก่านั้น ดีไซน์ไม่ค่อยทันสมัย ทำให้หลายคนจะใช้แค่ตอนอยู่ที่บ้าน ไม่กล้าที่จะพกติดตัว เพื่อนำไปใช้ในชีวิตประจำวัน ซึ่งในมุมนี้ก็ทำให้แบรนด์เสียประโยชน์เหมือนกัน
เพราะหากผู้บริโภคใช้แค่ตอนอยู่ที่บ้าน สินค้าก็ไม่มีโอกาสทำให้คนอื่นรับรู้ถึงความนิยม
โจทย์เลยมาอยู่ที่ว่า แล้วควรจะออกแบบ Packaging อย่างไร 
เพื่อช่วยให้ผู้บริโภครู้สึกว่า เมื่อหยิบ เต่าเหยียบโลก มาใช้แล้วรู้สึกมั่นใจ และทำให้ตัวเองดูดี
ก็เลยเป็นที่มาของ Packaging โฉมใหม่ภายใต้คอนเซปต์ “นวัตกรรมจากธรรมชาติเพื่อทุกคน”
โดยเริ่มต้นเปลี่ยน Packaging ในกลุ่มสินค้า แป้งระงับกลิ่นกาย
อย่างแรกที่เห็นได้ชัดเจนที่สุดก็คือ Packaging ใหม่นั้น จะใช้เทคโนโลยีการปั๊มนูน 
ทำให้ขวดดูมีมิติ พร้อมกับมีสีสันสดใส ทันสมัยขึ้นกว่าเดิม และหยิบจับถนัดมือ
อีกทั้งขวดแบบใหม่จะเปลี่ยนมาเป็นฝาปิดฟลิป ทำให้ใช้งานได้สะดวกขึ้นกว่าเดิม ไม่ต้องกังวลว่าเมื่อเทแป้งเสร็จแล้ว ตอนปิดฝาแป้งจะหกออกจากขวด และมาเลอะในกระเป๋า
ที่น่าสนใจคือเจ้าฝาปิดดังกล่าว ยังสามารถหมุนบิดเปิดออกมาได้อีกด้วย
เพื่อที่จะนำมาเติมแป้งระงับกลิ่นกาย ในแบบรีฟิลที่เวลานี้ เต่าเหยียบโลกมีให้เลือกหลายกลิ่นเลยทีเดียว ข้อดีก็คือ ทำให้ผู้บริโภคประหยัดค่าใช้จ่ายมากขึ้นกว่าเดิม
เพราะการซื้อแบบรีฟิล จะมีราคาที่คุ้มค่ากว่าการซื้อแบบขวด
อีกทั้งเวลานี้ เทรนด์การใช้สินค้า รีฟิล ก็กำลังเติบโตในหลายประเทศทั่วโลก
เพราะอย่างที่ทราบกันดีว่า เวลานี้โลกของเรากำลังเผชิญกับปัญหาสิ่งแวดล้อมรอบด้าน
หนึ่งในนั้นก็คือ ปัญหาขยะที่มาจาก Packaging ต่าง ๆ โดยในประเทศไทยเรา มีจำนวนขยะพลาสติกมากเป็นอันดับ 5 ของโลกเลยทีเดียว
นั่นแปลว่า หากเราใช้ เต่าเหยียบโลก ในรูปแบบรีฟิล ที่พอหมดเมื่อไรก็ซื้อมาเติม
จะทำให้ Packaging 1 ขวด มีอายุการใช้งานที่ยืนยาวมากขึ้นกว่าเดิม นั่นเอง
ซึ่งการเปลี่ยนแปลง Packaging ให้สามารถรีฟิลได้ ก็สะท้อนถึงความคิดเจ้าของแบรนด์ ที่ให้ความสำคัญกับสิ่งแวดล้อม 
อีกทั้งจากผลสำรวจ จากสถาบันวิจัยต่าง ๆ ก็มีทิศทางเดียวกันก็คือ คนรุ่นใหม่นิยมซื้อสินค้าที่ใส่ใจต่อสิ่งแวดล้อม หากเทียบกับแบรนด์ที่ไม่ได้ให้ความสำคัญกับเรื่องนี้
โดยเราสามารถหาซื้อ เต่าเหยียบโลก ในทุก ๆ ผลิตภัณฑ์จนถึงแบบแป้งที่ใช้ Packaging ใหม่
ทั้งแบบขวดและรีฟิลได้ที่ ซูเปอร์มาร์เก็ต และร้านสะดวกซื้อทั่วไป
หรือกดสั่งไปส่งถึงที่ : 
ซึ่งก็ต้องติดตามกันต่อไปว่าในอนาคต แบรนด์เต่าเหยียบโลก จะมีการปรับเปลี่ยน Packaging
ในกลุ่มสินค้าระงับกลิ่นกายอื่น ๆ เพิ่มเติมอีกหรือไม่
แต่ที่แน่ ๆ แบรนด์เต่าเหยียบโลก ได้ให้ข้อคิดในการทำธุรกิจที่น่าสนใจ
เพราะถึงแม้ยอดขายยังเติบโตต่อเนื่อง ด้วยเหตุผลคือผู้บริโภคเชื่อมั่นใน “คุณภาพของสินค้า”
ซึ่งหลายคนอาจคิดว่า แค่นี้ก็เพียงพอที่จะทำให้ธุรกิจประสบความสำเร็จ
เพียงแต่ เต่าเหยียบโลก ไม่ได้คิดเช่นนั้น พร้อมกับหาคำตอบว่า 
อะไรคือสิ่งที่ตัวเองยังไม่ดีพอ จากนั้นก็พัฒนาสิ่งนั้นให้ “เกินความคาดหมายของลูกค้า”
เหมือนอย่างที่เราเห็น Packaging โฉมใหม่ ที่นอกจากสีสันสดใส พกพาไปไหนได้อย่างมั่นใจ
ก็ยังมีฟังก์ชันการใช้งานที่ “คิดเผื่อ” ทั้งลูกค้ารวมถึงโลกใบนี้..
References
-ข้อมูล บริษัท ไทย เฮิร์บ เอนเตอร์ไพรซ์ จำกัด 
-